'En kongelig affære' er et romantisk periodedrama om en dramatisk del af Danmarkshistorien.



København i slutningen af 1760erne. Den danske Kong Christian VII (Mikkel Boe Føls) bliver gift med engelske Caroline Mathilde (Alicia Vikander), men ægteskabet er mere facade end passion.



Kongen er mere interesseret i druk og damer, og hans mentale helbred er stærkt svingende. Man ansætter derfor den tyske Dr. Johann Struensee (Mads Mikkelsen) som kongens livlæge, og de to oparbejder et stærkt venskab, men Imens Struensees politiske magt vokser, begynder han at nære stærke følelser for dronningen.



'En kongelig affære' har Mads Mikkelsen i rollen som livlægen Struensee. Han flankeres af to unge talenter, svenske Alicia Vikander, der blev udnævnt til Shooting Star i Berlin i 2011, og danske Mikkel Boe Følsgaard, der modtog prisen for Bedste hovedrolle for 'En kongelig affære'. Den historiske begivenhed er tidligere portrætteret i den populære roman, 'Livlægens besøg', af Per Olov Enquist.



Filmen vandt to Sølvbjørne i Berlin ved dette års filmfestival for Bedste originale manuskript og Bedste mandlige hovedrolle (Mikkel Boe Følsgaard).

'En kongelig affære' blev nomineret til en Oscar for Bedste udenlandske film.